Līdsa
Līdsa (angļu: Leeds) ir pilsēta Anglijas ziemeļdaļā, Jorkšīrā pie Eras upes. Viena no Anglijas pamatpilsētām (Core City). Līdsas pamatiedzīvotājus sauc par loineriem (loiner). Liels rūpniecības centrs un viena no visstraujāk augošajām pilsētām Lielbritānijā. Lielākais Apvienotās Karalistes finanšu centrs aiz Londonas — apmēram ceturtdaļa no darbaspēka strādā šajā sektorā. Sporta pasaulē pazīstama ar regbija un kriketa klubiem, kā arī ar futbola klubu Leeds United.